stanford-oval/wikipedia huggingface dataset:
Still Have Me
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 15 באוקטובר 2020 | הזרמת מוזיקה • הורדה דיגיטלית | איילנד |  |
| עולם | 5 בפברואר 2021 | תקליט | איילנד |  |
אדם טל

| --- | --- |
אדם טל
אדם טל
 לידה:  12 באפריל 1932 
 פטירה:  3 באפריל 2010 (בגיל 77) 
 מדינה:  ישראל ישראל
 
אדם טל (12 באפריל 1932 - 3 באפריל 2010) היה מייסד העיר כרמיאל, יו"ר קבוצת הכדורגל הפועל באר שבע ומילא שורה של תפקידים ציבוריים.
ילדותו ונעוריו

אדם טל נולד בפולין, ועלה לישראל בגיל 18. אחרי שהשתחרר משירות בנח"ל, החל למלא שורה של תפקידים ציבוריים במסגרת פעילותו במפא"י, בהם יו"ר מועצת הפועלים בנצרת עילית ועוזרו של השר פנחס ספיר.
הקמת כרמיאל

בשנת 1963, במסגרת מדיניות הממשלה לייהוד הגליל, נשלח טל על ידי השר ספיר לעמוד בראש צוות ההקמה של כרמיאל. במסגרת תפקידו דאג לכל הנושאים הטכניים בבינויה. הקמתה של העיר היוותה למעשה חלק מתוכנית, שמטרתה הייתה קטיעת רצף התיישבות ערבי בגליל התחתון. מיקומה של העיר נבחר מתוך כוונה ליצור קשר התיישבותי יהודי בסמוך לכביש עכו - צפת, הכביש העיקרי המחבר את מרכז הארץ עם יישובי הגליל העליון ואצבע הגליל.
במהלך הקמת כרמיאל הופקעו אדמות רבות בבעלות ערבית. לימים סיפר טל כי התעקש בפני הממשלה כי התושבים מהם הופקעה האדמה יפוצו, למרות התנגדות בה נתקל בתוך מפא"י. בכך היה מבין הגורמים שיצרו את תקדים מתן הפיצויים כנגד הפקעת אדמות. עם זאת, רבים מערביי ישראל רואים בכרמיאל סמל לעוול היסטורי.
כמו כן, טל נהג לספר כיצד סימן על המפה בעיגול אזור שלם על המפה, והכריז: "השטח הזה - רק לתרבות וספורט", זאת למגינת לבם של שמרני מפא"י, שראו בכך בזבוז של שטח אדמה. כיום משמש השטח את התיאטרון הפתוח, מגרשי הטניס, מגרש הגלגיליות ואולם הספורט, ובנוסף הוא משמש מתחם פסטיבל המחולות בכרמיאל.
המעבר לנגב

בשנות ה-70 עזב טל את כרמיאל ועבר לנגב, שם ניהל את חברת שיכון עובדים והיה יו"ר קבוצת הכדורגל של הפועל באר שבע בשנים 1976-1975, שתי העונות בהן זכתה הקבוצה באליפות המדינה בכדורגל. כמו כן, הוא פעל בהתנדבות כיו"ר קרן המחקרים של אוניברסיטת בן-גוריון בנגב.
השנים האחרונות

בשלושת העשורים האחרונים עסק טל בעריכת דין. בשנת 2002 עבר להתגורר באשדוד, ובשנה האחרונה שימש בתפקיד יו"ר הוועדה המקומית לתכנון ולבנייה זמורה, החולשת על חמישה יישובים באזור השפלה: בני עי"ש, גדרה, גן יבנה, מזכרת בתיה וקריית עקרון.
בשנת 2010 הלך טל לעולמו, כתוצאה ממחלת הסרטן. טל הותיר אחריו בת זוג, שני ילדים ושישה נכדים.
קברו של אדם טל, בית העלמין בכרמיאל
אדם חתול

איור של אדם חתול
Tepeyollotli - אליל אצטקי דמוי-יגואר
אדם חתול (באנגלית: Werecat) הוא יצור מיתולוגי של אדם אשר יכול להפוך לעיתים למין חתול, לשנות את צורתו בין צורת אדם לחתול או שהוא נשאר תמיד כחתול. הצורה הרווחת היא שינוי לחתול הבית אך גם לחתוליים נוספים כמו אריה, נמר, טיגריס, שונר או לחתולים מיתולוגיים שונים.
אנשי החתול מוכרים באגדות שונות ואף בכמה דתות בעולם. כמו כן הם נפוצים בספרים שונים והם מזכירים את אנשי הזאב המוכרים יותר.
היסטוריה

הסמל הקדום ביותר לאדם חתול הוא פסל הארי-אדם ממערת שטאדל, שהיווה את העדות הקדומה ביותר לאמנות וגילה היה 32,000 שנה.
באירופה נפוצו אגדות על אנשים ההופכים לחתולי בית ולעיתים גם לפנתרים. המושג היה קשור למכשפות, אף שהיו חסרי יכולות קסומות. במהלך ציד המכשפות באירופה ראיות על אדם או אשה אשר הפכו לחתול או לכל חיה אחרת היו מהוות הוכחה להיותם מכשפים, מה שגרר הוצאה להורג.
מספר אגדות אפריקניות כוללות סיפורים על אנשים שהפכו לנמרים או פנתרים ואף אלוהויות דומות המענישים אנשים חוטאים. כך כמה כפרים סיפרו על משפחת אריות אוכלי אדם שהתקפותיהם עצרו בניית רכבת בצאבו שבקניה. סיפורים נוספים טוענים שמשפחות של אנשי חתול הם אנשים שהותקפו בידי הספינקס או שההוא נעץ בהם את עיניו.
באסיה ישנם מאמינים ברוח של מכשף ההופך לטיגריס (weretiger) אשר נהפך כרצונו לטיגריס וניזון מבשר מאנשים. כך גם האמינו כמה מבני האן הסינים. אמונה נוספת שלהם היא שאנשים שנהרגו בידי טיגריסים הופכים לרוחות נקמניות דמויות טיגריס המנסות להרוג את רוצחם. גם בתאילנד האמינו ברוחות טיגריסים או במכשפים ההופכים כרצונם לטיגריסים וכשטיגריס טרף אדם תיארו אותו כפריים רבים כרוח weretiger. רוח מאינדונזיה ומלזיה בשם "Harimau jadian" שדומה לאדם-טיגריס היא למעשה ערפד או שד אכזרי המחפש לפגוע באנשים או בחיות בית.
בתרבויות של מסו-אמריקה נפוצו אגדות על "לוחמי יגואר" (were-jaguar), בעיקר אצל האצטקים אשר כוהנים ושמאנים שלהם לבשו עורות יגוארים כדי להוכיח את כוחם. כמה שבטי אינדיאנים מברזיל האמינו שמחלות מסוימות נגרמות כתוצאה מרוחות בשם "kanaima", אשר נגרמות ממכשפים מרושעים שהפכו ליגוארים תאבי בשר אדם או כנקמת דם.
בארצות הברית הגיעו דיווחים על אנשי חתול שנראו כמו ביגפוט עם ראשי חתולים. טענות אלה לא הוכחו מעולם בדומה לרוב הקריפטידים.
בתרבות הרווחת

אנשי חתול מתוארים בסדרתו של כריסטופר פאוליני - הירושה, בה גזע ייחודי של חתולים מוזרים היכולים להפוך לאנשים, הם בעלי ידע רב ויכולים להיות מסוכנים אם מרגיזים אותם. בדרך כלל הם חיים כחתולים לצד אנשים והם יכולים לתקשר עם חתולים רגילים.
בסדרת הארי פוטר של ג'יי קיי רולינג אנשים אנימאגוסים יכולים להפוך כרצונם לחיות. כך מינרווה מקגונגל הופכת כרצונה לחתולה.
בסדרה זאב צעיר, דמותה של קייט ארג'ינט נהרגת אך חוזרת בעודה אשה-יגואר.
בסיפור הקצר של מרגרט אטווד "Lusus Naturae" מתוארת אשה צעירה שהוריה מזייפים את מותה כדי להסתיר שמועות על היותה אשת-חתול.
סרט אימה מ-1982 בשם קללת אנשי החתול מתאר אנשים ההופכים בעת כעס לפנתרים.
בסדרה סקובי דו כמה פרקים מתוארים שלושה נבלים שהם אנשי חתול.
דמותה של קטרה בסדרה שי-רה נסיכת הכוח יכולה להשתנות לפנתר. בסדרה המחודשת שי-רה ונסיכות הכוח אין לקטרה כוח זה, אך יש לה מאפיינים חתוליים, כמו זנב ואוזניים של חתול.
בטום וג'רי טום הופך באחד הפרקים לאיש-חתול, לאחר שננשך על ידי אדם זאב לאור ירח.
באחד מפרקי הסדרה קיד וקאט, קאט שורט את קופ לאור ירח ודניס חושב שהוא יהפוך למין חתול.
דמותה של הדמות האנטי-גיבורה קאטוומן מבאטמן יכולה להפוך לחתולה בעזרת חליפה.
בסדרה הלסינג אחת הדמויות היא אדם חתול בשם "שרדינגר" (פרפרזה לחתולו המפורסם של הפיזיקאי שרדינגר)
אנשי חתול נוספים בולטים במשחקי תפקידים כמו מבוכים ודרקונים ובמשחקי תפקידים נוספים כמו וורלד אוף וורקראפט.
בסדרה המכשפות מאיסט אנד הדמות 'דודה וונדי' יכולה להפוך לחתול כשחפצה בזאת.
ראו גם

אדם זאב – המקביל הכלבי של האדם חתול
Still Falling for You

"Still Falling for You" הוא סינגל של הזמרת האנגליה, אלי גולדינג, שיצא ב-19 באוגוסט 2016 בהוצאת חברת התקליטים פולידור רקורדס. השיר מופיע בפסקול של הסרט ברידג'ט ג'ונס בייבי (אנ')‏. השיר נכתב על ידי אלי גולדינג, טובה לו, ריקרד יירנסון, איליה סלמנזאדה ושלבאק, והופק על ידי איליה סלמנזאדה ושלבאק.
נכון ליולי 2023, השיר הושמע למעלה מ-318 מיליון פעמים בספוטיפיי, ולמעלה מ-202 מיליון פעמים ביוטיוב.
רשימת השמעה

| הורדת מוזיקה> מס' | הורדת מוזיקה> שם | הורדת מוזיקה> משך | הורדת מוזיקה>  | הורדת מוזיקה>  | הורדת מוזיקה>  | הורדת מוזיקה>  | הורדת מוזיקה>  | הורדת מוזיקה>  | הורדת מוזיקה>  |
| --- | --- | --- | --- | --- | --- | --- | --- | --- | --- |
| 1. | Still Falling for You  | 4:00 |  |  |  |  |  |  |  |
| הורדת מוזיקה – רמיקס ג'ונאס בלו> מס' | הורדת מוזיקה – רמיקס ג'ונאס בלו> שם | הורדת מוזיקה – רמיקס ג'ונאס בלו> משך | הורדת מוזיקה – רמיקס ג'ונאס בלו>  | הורדת מוזיקה – רמיקס ג'ונאס בלו>  | הורדת מוזיקה – רמיקס ג'ונאס בלו>  | הורדת מוזיקה – רמיקס ג'ונאס בלו>  | הורדת מוזיקה – רמיקס ג'ונאס בלו>  | הורדת מוזיקה – רמיקס ג'ונאס בלו>  | הורדת מוזיקה – רמיקס ג'ונאס בלו>  |
| --- | --- | --- | --- | --- | --- | --- | --- | --- | --- |
| 1. | Still Falling for You (רמיקס ג'ונאס בלו)   | 3:08 |  |  |  |  |  |  |  |
| הורדת מוזיקה – רמיקס ליברט> מס' | הורדת מוזיקה – רמיקס ליברט> שם | הורדת מוזיקה – רמיקס ליברט> משך | הורדת מוזיקה – רמיקס ליברט>  | הורדת מוזיקה – רמיקס ליברט>  | הורדת מוזיקה – רמיקס ליברט>  | הורדת מוזיקה – רמיקס ליברט>  | הורדת מוזיקה – רמיקס ליברט>  | הורדת מוזיקה – רמיקס ליברט>  | הורדת מוזיקה – רמיקס ליברט>  |
| --- | --- | --- | --- | --- | --- | --- | --- | --- | --- |
| 1. | Still Falling for You (רמיקס ליברט)   | 3:23 |  |  |  |  |  |  |  |
| הורדת מוזיקה – גרסת לייב> מס' | הורדת מוזיקה – גרסת לייב> שם | הורדת מוזיקה – גרסת לייב> משך | הורדת מוזיקה – גרסת לייב>  | הורדת מוזיקה – גרסת לייב>  | הורדת מוזיקה – גרסת לייב>  | הורדת מוזיקה – גרסת לייב>  | הורדת מוזיקה – גרסת לייב>  | הורדת מוזיקה – גרסת לייב>  | הורדת מוזיקה – גרסת לייב>  |
| --- | --- | --- | --- | --- | --- | --- | --- | --- | --- |
| 1. | Still Falling for You (לייב)   | 4:01 |  |  |  |  |  |  |  |
מיקומי שיא

|   ‏‏‏  מצעדים ודירוגים (2016–2017)> מדינה |   ‏‏‏  מצעדים ודירוגים (2016–2017)> מצעד |   ‏‏‏  מצעדים ודירוגים (2016–2017)> מיקום שיא |   ‏‏‏  מצעדים ודירוגים (2016–2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 17 |  |
|  אוסטרליה | מצעד הסינגלים האוסטרלי | 21 |  |
|  אירופה | אירופה הוט 100 | - |  |
|  אירופה | מצעד השירים הדיגיטליים | 3 |  |
|  איטליה | מצעד הסינגלים האיטלקי | 57 |  |
|  אירלנד | מצעד הסינגלים האירי | 20 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 3 |  |
|  ארצות הברית | מצעד 40 השירים למבוגרים | 25 |  |
|  ארצות הברית | מצעד 40 שירי המיינסטרים | 39 |  |
|  גרמניה | GfK – טופ 100 | 33 |  |
|  הולנד | מצעד 40 הסינגלים ההולנדיים | 19 |  |
|  הולנד | מצעד 100 הסינגלים ההולנדיים | 33 |  |
|  הונגריה | Rádiós Top 40 | 4 |  |
|  הונגריה | Single Top 40 | 3 |  |
|  הממלכה המאוחדת | מצעד הסינגלים הבריטי | 11 |  |
|  ולוניה | אולטראטופ 40 | 27 |  |
|  חבר המדינות | טופ-היט | 119 |  |
|  לוקסמבורג | בילבורד | 7 |  |
|  נורווגיה | VG-lista | 35 |  |
|  ניו זילנד | המצעד הניו זילנדי הרשמי | 20 |  |
|  סלובניה | SloTop50 | 10 |  |
|  סלובקיה | ČNS IFPI | 6 |  |
|  סלובקיה | Singles Digitál Top 100 | 16 |  |
|  ספרד | PROMUSICAE | 82 |  |
|  סקוטלנד | מצעד הסינגלים הסקוטי | 4 |  |
|  פולין | ZPAV | 5 |  |
|  פורטוגל | מצעד הסינגלים הפורטוגזי | 68 |  |
|  פלנדריה | אולטראטופ 50 | 16 |  |
|  צ'כיה | ČNS IFPI | 6 |  |
|  צרפת | SNEP | 23 |  |
|  קנדה | קנדה הוט 100 | 62 |  |
|  קנדה | מצעד האיירפליי העכשווי | 49 |  |
|  שוודיה | סוורייטופליסטן | 50 |  |
|  שווייץ | המצעד השווייצרי | 10 |  |
|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  שווייץ | המצעד השווייצרי | 24 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  הולנד | מצעד 40 הסינגלים ההולנדיים | 91 |  |
|  הונגריה | Rádiós Top 40 | - |  |
|  הונגריה | Single Top 40 | 3 |  |
|  הממלכה המאוחדת | מצעד הסינגלים הבריטי | 98 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| דנמרק (IFPI Danmark) | זהב | 45,000 |
| גרמניה (BVMI) | זהב | 200,000 |
| איטליה (FIMI) | זהב | 25,000 |
| פולין (ZPAV) | זהב | 25,000 |
| שוודיה (GLF) | זהב | 20,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | זהב | 500,000 |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| עולמי | 19 באוגוסט 2016 | הורדת מוזיקה | מקורית | פולידור רקורדס |  |
| ארצות הברית | 29 באוגוסט 2016 | מוזיקה עכשווית למבוגרים | מקורית | אינטרסקופ רקורדס |  |
| ארצות הברית | 30 באוגוסט 2016 | להיט רדיו עכשווי | מקורית | אינטרסקופ רקורדס |  |
| עולמי | 2 בספטמבר 2016 | הורדת מוזיקה | רמיקס ג'ונאס בלו | פולידור רקורדס |  |
| איטליה | 16 בספטמבר 2016 | איירפליי | מקורית | יוניברסל מיוזיק גרופ |  |
| עולמי | 7 באוקטובר 2016 | הורדת מוזיקה | רמיקס לייברט | פולידור רקורדס |  |
| עולמי | 11 בנובמבר 2016 | הורדת מוזיקה | לייב | פולידור רקורדס |  |
הערות שוליים

↑  Nolfi, Joey (19 באוגוסט 2016). "Ellie Goulding releases 'Still Falling for You' from Bridget Jones's Baby soundtrack". Entertainment Weekly. נבדק ב-29 באוגוסט 2016. {{cite journal}}:  (עזרה)
↑  "Still Falling for You – Ellie Goulding". AllMusic. נבדק ב-28 באוגוסט 2016. {{cite web}}:  (עזרה)
↑  Still Falling For You (From "Bridget Jones's Baby" Original Motion Picture Soundtrack), 2016-08-19, ארכיון מ-2022-05-18, נבדק ב-2023-07-05
↑  Ellie Goulding - Still Falling For You (From "Bridget Jones's Baby" Original Soundtrack), ארכיון מ-2016-12-17, נבדק ב-2023-07-05
1 2  "Still Falling for You (From "Bridget Jones's Baby" Original Motion Picture Soundtrack) – Single by Ellie Goulding". iTunes Store. United Kingdom. 19 באוגוסט 2016. נבדק ב-29 באוגוסט 2016. {{cite web}}:  (עזרה)
1 2  "Still Falling for You (Jonas Blue Remix) – Single by Ellie Goulding". iTunes Store. United Kingdom. 2 בספטמבר 2016. נבדק ב-7 בספטמבר 2016. {{cite web}}:  (עזרה)
1 2  "Still Falling for You (Laibert Remix) – Single by Ellie Goulding". iTunes Store. United Kingdom. 7 באוקטובר 2016. נבדק ב-14 באוקטובר 2016. {{cite web}}:  (עזרה)
1 2  "Still Falling for You (Live) – Single by Ellie Goulding". iTunes Store. United States. 11 בנובמבר 2016. נבדק ב-23 ביוני 2018. {{cite web}}:  (עזרה)
↑  "Hot/Modern/AC > Future Releases". All Access Music Group. אורכב מ-המקור ב-29 באוגוסט 2016. נבדק ב-29 באוגוסט 2016. {{cite web}}:  (עזרה)
↑  "Top 40/Mainstream > Future Releases". All Access Music Group. אורכב מ-המקור ב-29 באוגוסט 2016. נבדק ב-29 באוגוסט 2016. {{cite web}}:  (עזרה)
↑  "Ellie Goulding "Still Falling for You"". Radio Airplay Italy (באיטלקית). נבדק ב-16 בספטמבר 2016. {{cite web}}:  (עזרה)
| אלי גולדינג |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Lights • Halcyon (Halcyon Days) • Delirium • Brightest Blue • Higher Than Heaven |  |
| מיני-אלבומים | An Introduction to Ellie Goulding • Run into the Light |  |
| סינגלים | "Under the Sheets" • "Starry Eyed" • "Guns and Horses" • "The Writer" • "Your Song" • "Lights" • "Anything Could Happen" • "Figure 8" • "Explosions" • "Burn" • "How Long Will I Love You" • "Goodness Gracious" • "Beating Heart" • "Love Me like You Do" • "On My Mind" • "Army" • "Something in the Way You Move" • "Still Falling for You" • "First Time" • "O Holy Night" • "Vincent" • "Close to Me" • "Flux" • "Sixteen" • "Hate Me" • "River" • "Worry About Me" • "Power" • "Slow Grenade" • "Love I'm Given" • "Easy Lover" • "All by Myself" • "Let It Die" • "Like a Saviour" • "Miracle" • "By The End of The Night" |  |
| השתתפות בסינגלים | "Wonderman" • "I Need Your Love" • "Flashlight" • "Outside" • "Do They Know It's Christmas?" • "Powerful" • "Mama" • "Return to Love" • "Times Like These" • "New Love" |  |
| סינגלים שיווקיים | "Lost and Found" • "Hanging On" |  |
| סיבובי הופעות | The Lights Tour • The Halcyon Days Tour • Delirium World Tour • Brightest Blue Tour |  |
| --- | --- |
בקרת זהויות :  MusicBrainz release group: ee613e7e-700c-4263-b67a-8eae2f0ec8ce
אום רומאן

| --- | --- |
 לידה:  הרי סרוואת
 פטירה:  628 אל-מדינה, Muhammad in Medina 
 השקפה דתית:  אסלאם 
 בן או בת זוג:  אבו בכר 
 
אום רומאן זיינב בנת עאמר בן עווימר בן עבד שמס בן עתאב אל-כּנאניה (בערבית: أمّ رومان زينب بنت عامر بن عويمر بن عبد شمس بن عتاب الكنانية), הידועה פשוט כ"אום רומאן", הייתה אחת מהצחאבה, אשתו של אבו בכר, ואמה של עאישה.
חייה

אום רומאן נולדה באזור שנקרא אל-שׂרה, בחצי האי ערב. היא התחתנה עם עבדאללה בן אל-חארת' בן סח'ברה, איתו היא הביאה לעולם את אל-טופייל. ביחד הם עברו למכה, שם הם חברו לאבו בכר. זמן מה לאחר פטירתו של בעלה הראשון, נישאה אום רומאן לאבו בכר.
חייה > הגירה

בשנת 622, הגרה אום רומאן לאל-מדינה ביחד עם עאישה ועוד שניים מילדיה החורגים. בכך הייתה למעשה אום רומאן אחת המוהאג'רון.
חייה > פטירה

לפי אבן סעד, אום רומאן נפטר בשנת 628 באל-מדינה. לעומת זאת, אבן חג'ר אל-עסקלאני גרס כי היא נפטרה בשנת 630.
הערות שוליים

↑  Hazrate Umm Ruman (R.A), www.janathimessage.co.uk
↑  PeoplePill, Umm Ruman: (n/a-0628) - Biography and Life, PeoplePill (באנגלית)
↑  Umm Ruman, alchetron.com
| --- | --- |
בקרת זהויות :  TDVİA: ummu-ruman
אהרון קרון

אהרון קרון, צולם בקובנה, ליטא, לקראת עלייתו לארץ ישראל, שנה 1910
אהרון קרון (8 בינואר 1881 קובנה, ליטא – 1954 ראשון לציון) היה איש חינוך עברי, מנהל בית הספר חביב בראשון לציון בין השנים 1921–1947.
קורות חיים

אהרון קרון נולד בקובנה שבליטא, אז בתחום המושב היהודי של האימפריה הרוסית, ב-8 בינואר 1881 (תרמ"א) לאלה ודב, סוחר. קיבל חינוך מסורתי בחדר, בישיבת טלז, וב"קיבוץ" הרב חיים עוזר גרודזנסקי בווילנה. לכשנוסדו הקורסים הפדגוגיים על ידי אהרן כהנשטם, למד בהם, וכשסיים מונה למורה ולמזכיר הקורסים. בשנים 1906-7 היה פעיל במרכז ציוני רוסיה. משנת 1909 שימש כמורה. בשנת 1911 נשלח על ידי כהנשטם לארץ ישראל.
בשנים 1919–1912 היה מנהל בית הספר במושבה יבנאל, וכן מפקח על בתי הספר ומדריך למורים במושבות הגליל התחתון. סביב החינוך ביבנאל התנהל מאבק בין אלה שחפצו בחינוך דתי לאלה שחפצו בחינוך חילוני, ובשלב מסוים הוקם ביישוב תלמוד תורה, אך בית הספר שבניהולו של קרון גבר עליו. ביוזמתו של קרון הועברו בתי הספר של פיק"א בגליל לרשת החינוך של ההנהלה הציונית. טיפל במגורשי תל אביב שהגיעו ליבנאל. בשנת 1921 עבר לנהל את בית הספר חביב בראשון לציון, והתמיד בכך 26 שנה, עד פרישתו לגמלאות. עשה רבות לטיפוח ערכי היהדות והציונות בין תלמידיו.
אחותו פסיה ואמו אלקא ניצלו בעת טבח חברון (תרפ"ט) במאורעות תרפ"ט, כשערבי תושב חברון הסתירו אותן בביתו. הוא לא הספיק להוציא לפועל את חיבורו, ספר על תולדות החינוך בארץ ובגולה.
קרון נפטר בראשון לציון בשנת 1954. על שמו נקראו בעיר רחוב וחטיבת ביניים שנסגרה.
בתו הבכורה, ישראלה כהן, למדה בבית הספר חביב ולימדה בו כיתות א' ו-ב' במשך כארבעים שנה.
בתו הצעירה, תמר אבן, למדה בבית הספר "חביב" לימדה בו, וניהלה אותו בשנים 1975–1985 עד צאתה לגמלאות. בשנת 1941 נישאה ליעקב אבנר קפניס, בנם של ישראל קיפניס (אחיינו של דוד צבי קיפניס) ורוזה (בתו של ישראל דב פרומקין ואחייניתם של מנהל בתי הספר של "עזרה" בארץ אפרים כהן-רייס והאגרונום חיים (שארל) כהן-רייס), שנהרג ב-1942 בתאונה בעת ששירת כקצין זוטר בצבא הבריטי.
לקריאה נוספת

מרדכי טביב, 'דברים אחרי מטתו של אהרן קרון', הד החינוך, 4 בנובמבר 1954.
הערות שוליים

↑  מרדכי אליאב, מסע הרבנים למושבות הגליל בשנת תרע"ד
↑  אהרון קרון באתר GRAVEZ
↑  דוד תדהר (עורך), "ישראל קפניס", באנציקלופדיה לחלוצי הישוב ובוניו, כרך יח (1969), עמ' 5460.
↑  דוד תדהר (עורך), "רוזה קפניס", באנציקלופדיה לחלוצי הישוב ובוניו, כרך יח (1969), עמ' 5463.
↑  דוד תדהר (עורך), "יעקב אבנר קפניס", באנציקלופדיה לחלוצי הישוב ובוניו, כרך יח (1969), עמ' 5470.
אגם אאירדיר

| --- | --- |
העיירה אאירדיר שלחוף האגם, האיים ישיל וג'אן, והמעבר היבשתי ביניהם
העיירה אאירדיר שלחוף האגם, האיים ישיל וג'אן, והמעבר היבשתי ביניהם
 מידע כללי
 מיקום:  טורקיה טורקיה
 סוג:  אגם 
 מידות
 שטח:  482 קמ"ר
 גובה:  917 מטר מעל לפני הים
 אורך מרבי:  50 ק"מ
 אורך:  47 קילומטר
 רוחב מרבי:  5 ק"מ
 רוחב ממוצע:  17 ק"מ 
 עומק מרבי:  16.5 מטר
 ‏עומק ממוצע:  14 מטר
 מידע נוסף
 מקור לנהר:  תעלה לאגם קובאדה
 מדינות באגן הניקוז:  טורקיה 
 ערים:  אאירדיר
 איים:  ישיל, ג'אן
 קואורדינטות:  38°3′24″N 30°51′58″E﻿ / ﻿38.05667°N 30.86611°E﻿ / 38.05667; 30.86611
  (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחוראגם אאירדיר(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחוראגם אאירדיר
 
אגם אֶאִירְדִיר (בטורקית: Eğirdir Gölü) הוא אגם במערב טורקיה, כ-180 ק"מ צפונית לאנטליה. שטחו 482 קמ"ר, והוא האגם הרביעי בגודלו בטורקיה, ואגם המים המתוקים השני בגודלו במדינה, אחרי אגם ביישהיר.
האגם נקרא על שם העיירה אאירדיר השוכנת לחופו. עיירה זו נקראה בידי מייסדיה היוונים אקרוטירי (Akrotiri; מילולית: "הר תלול"). השלטונות העות'מאניים שינו את השם לשם טורקי: Eğridir. מאחר שפירוש המילה בטורקית הוא "זה עקום", הוחלפו בשנות ה-80 של המאה ה-20 האותיות i ו-r, ונקבע השם הנוכחי.
צורת האגם כצורת האות S מאורכת. אורכו 50 ק"מ ורוחבו המרבי 5 ק"מ. באגם שני איים, בסמוך לחופו הדרומי: יֶשִיל (Yeşil; "האי הירוק") וג'אן (Can; "אי החיים"). בין שני האיים וביניהם ליבשה מחבר כביש, והם מצויים בתחומי העיירה אאירדיר, העיירה הגדולה ביותר לחוף האגם. באי ישיל התגוררו בעבר תושבים יוונים, שפונו במסגרת חילופי האוכלוסין בין יוון וטורקיה ב-1923. גם כיום האי מיושב.
מי האגם משמשים להשקיית האזורים החקלאיים שבסביבה, ומאז 1994 הם משמשים גם להפעלת תחנת כוח. תעלה טבעית שאורכה 25 ק"מ מחברת בין האגם לאגם קובאדה (Kovada Gölü) הקטן יותר. אגם קובאדה הוא מקורו של נהר אקסו, שנשפך למפרץ אנטליה בים התיכון.
אהרון קלוג

| --- | --- |

 לידה:  11 באוגוסט 1926 זלבה, ליטא ליטא
 פטירה:  20 בנובמבר 2018 (בגיל 92) קיימברידג', הממלכה המאוחדת הממלכה המאוחדת
 ענף מדעי:  כימיה
 מקום מגורים:  דרום אפריקה, בריטניה
 מקום לימודים:  קולג' פרטהאוס  אוניברסיטת ויטווטרסראנד  טריניטי קולג'  אוניברסיטת קייפטאון  אוניברסיטת קיימברידג' 
 מנחה לדוקטורט:  Douglas Hartree 
 מוסדות:  בירקבק, אוניברסיטת לונדון 
 תלמידי דוקטורט:  Daniela Rhodes, John Thomas Finch 
 פרסים והוקרה:  הרצאת קרוניאן (2007)  מסדר הזהב של מפונגובווה (2005)  הרצאת לוונהוק (1973)  מדליית ביילי (1987)  מסדר ההצטיינות (1995)  Knight Bachelor (1988)  פרס נובל לכימיה (1982)  ההרצאות לזכר סילימאן (1984)  פרס לואיזה גרוס הורביץ (1981)  פרס היינקן לביוכימיה וביופיזיקה (1979)  מדליית קופלי (1985)  עמית כבוד של החברה הביופיזיקאית הבריטית  עמית האקדמיה למדעים רפואיים  עמית החברה המלכותית 
 מספר צאצאים:  2 
 הערות:  יהודי
 תרומות עיקריות
 פיתוח מיקרוסקופ האלקטרונים הקריסטלוגרפי
 
אהרון קלוג (באנגלית: Aaron Klug;‏ 11 באוגוסט 1926 – 20 בנובמבר 2018) היה כימאי וביופיזיקאי יהודי בריטי יליד ליטא, חתן פרס נובל לכימיה לשנת 1982 על פיתוח מיקרוסקופ האלקטרונים הקריסטלוגרפי.
קורות חיים

אהרון קלוג נולד בליטא לשני הורים יהודיים, לזאר ובלה. בשנת 1928 עבר עם הוריו לדרבן שבדרום אפריקה, שם גדל. בהמשך, למד קלוג באוניברסיטאות ביוהנסבורג ובקייפטאון והחל את לימודיו ברפואה, אך עבר לכימיה ומשם ללימודי פיזיקה ומתמטיקה, וסיים תואר במדעים. מאוחר יותר למד באוניברסיטת קייפטאון קריסטלוגרפיה. לאחר סיום לימודיו, נשאר עוד וניתח תוצאות של קריסטלוגרפיה באמצעות קרני X של תרכובות אורגניות.
בין 1949 ל-1953 הוא השלים דוקטורט, בטריניטי קולג' שבאוניברסיטת קיימברידג'. תחילה ניסה להתקבל למעבדה של מקס פרוץ וג'ון קנדרו, אולם לא היה שם מקום. על כן למד במעבדה של דאגלס הארטרי (Douglas Hartree). עם סיום הדוקטורט הוא עבר לקולג' בירקבק שבאוניברסיטת לונדון, לעבוד במעבדה של ג'ון דזמונד ברנל יחד עם רוזלינד פרנקלין, עמה עבד על וירוס מוזאיקת הטבק. בעבודות על הווירוס, חקר מבנים שקשורים ל-RNA ול-DNA והיה מהראשונים ששילבו שימוש בקרני X ובמיקרוסקופ אלקטרונים קריסטלוגרפי כדי לפענח מאקרומולקולות. קלוג מצא כיצד המולקולות מתגבשות וכן כיצד בנוי הכרומטין, כולל הנוקלאוזומים הקשורים אליו. בעזרת מחקריו, עזר קלוג לפתח את הביולוגיה המבנית.
ב-1962 עבר קלוג למכון הביולוגיה המולקולרית (MRC) באוניברסיטת קיימברידג', אותו ניהל בשנים 1986–1996.
לאורך השנים, השתמש קלוג בשיטות שונות, בהן קריסטלוגרפיה בקרני רנטגן, מיקרוסקופיה והדמיה מבנית, לצורך פיתוח מיקרוסקופ אלקטרונים קריסטלוגרפי, הישג עליו זכה בפרס נובל לכימיה. מיקרוסקופ אלקטרונים קריסטלוגרפי בונה מאוסף של תמונות דו-ממדיות של גביש, המצולמות מכיוונים שונים, תמונה תלת-ממדית שלו.
ב-1988, קיבל תואר אבירות, וב-1995 הצטרף כחבר במסדר ההצטיינות הבריטי. בשנים 1995–2000 נבחר להיות נשיא החברה המלכותית.
בישראל קרויים על שמו רחוב אהרון קלוג בראשון לציון, ומרכז אהרון קלוג למחקר משולב של המבנה הביומולקולרי ותפקודו באוניברסיטת בן-גוריון.
נפטר בקיימברידג' ב-20 בנובמבר 2018. היה נשוי לליבה בוברו (Liebe Bobrow) ולהם שני בנים. נכדו, ד"ר יואל קלוג, הוא בוגר המחלקה למדעים ביו-מולקולריים במכון ויצמן למדע, ונכון ל-2018, פוסט-דוקטורנט במחלקה לפתולוגיה של אוניברסיטת אוקספורד.